בסיס חיל האוויר המלכותי לייקנהית'

**בסיס חיל האוויר המלכותי לייקנהית**' (באנגלית: **Royal Air Force Lakenheath**; קוד יאט"א: LKZ; קוד ICAO: EGUL) הוא בסיס חיל האוויר המלכותי הבריטי השוכן בסמוך לכפר לייקנהית' שבמחוז סאפוק, אנגליה, הממלכה המאוחדת. על אף שמדובר בבסיס של חיל האוויר המלכותי, בפועל מאוכלס הבסיס אך ורק בידי יחידות ואנשי צבא של חיל האוויר של ארצות הברית (USAF). הכנף המארחת בבסיס היא כנף הקרב 48 (48 FW), הכפופה לכוחות האוויר של ארצות הברית באירופה ובאפריקה. הכנף מפעילה מטוסי קרב מדגם, F-15E וכן F-35A.

הבסיס מונה קרוב ל־7,000 אנשי שירות פעילים, לצד אזרחים בריטים ואמריקנים, וכן כ־11,000 בני משפחה, הפרוסים בין בסיס חיל האוויר המלכותי לייקנהית' לבין RAF Feltwell באנגליה. כפעילות הקרב האווירית האמריקנית הגדולה ביותר באירופה, מפעילה הכנף ארבע טייסות קרב מבצעיות.

## חשיבות אזורית
בסיס לייקנהית' כפוף מבחינה ארגונית לכוחות האוויר של ארצות הברית באירופה ובאפריקה, הפועל במסגרת פיקוד אירופה  (EUCOM). בהתאם לכך, השיוך הפיקודי הקבוע של הבסיס הוא לפיקוד אירופה של ארצות הברית.

עם זאת, יחידות המוצבות בבסיס עשויות להיפרס לזירות אחרות בהתאם לצורכי הביטחון האמריקניים ובעלי בריתה. במקרים של פריסה למזרח התיכון, עוברות הטייסות לשליטה מבצעית של פיקוד המרכז (CENTCOM). במצב זה נשמרת הכפיפות האדמיניסטרטיבית והארגונית ל־USAFE, אך הסמכות המבצעית (Operational Control – OPCON) מועברת לפיקוד המרכז למשך תקופת הפריסה.

בשנים האחרונות ביסס בסיס חיל האוויר המלכותי לייקנהית' את מעמדו כבסיס קדמי מרכזי של חיל האוויר של ארצות הברית באירופה וכצומת מעבר עיקרי לפריסות למזרח התיכון. מיקומו הגאוגרפי בבריטניה, תשתיותיו המתקדמות ונוכחותה של כנף הקרב ה־48 מאפשרים ממנו פריסה מהירה של מטוסי קרב, מטוסי תדלוק וכוחות תומכים לעבר אזורי אחריות מחוץ לאירופה.

הבסיס משמש לעיתים קרובות נקודת ביניים למטוסי קרב חוצי־אטלנטי בדרכם מארצות הברית לאזור האחריות של פיקוד מרכז של ארצות הברית. במסגרת זו נחתו בו, בין היתר, מטוסי  F-35A Lightning II שהמריאו מבסיסים בארצות הברית בליווי מטוסי תדלוק, בדרכם להמשך פריסה בזירה המזרח־תיכונית. במקביל, מהבסיס עצמו נפרסו מטוסי F-15E  של טייסות כנף הקרב ה־48 למשימות ממושכות באזור.

## גלריה

קובץ:Gulfstream - RAF Lakenheath 2006 (3104600374).jpg|מטוס מנהלים מסוג גאלפסטרים 5
קובץ:62-4139, Boeing RC-135W Rivet Joint, (18479-C3045), USAF, 55W - 38RS, RAF Lakenheath (EGUL), 07-04-2017 (35679449675).jpg|מטוס מודיעין וסיור מסוג בואינג RC-135
קובץ:An A-10 Thunderbolt II from the 81st Fighter Squadron Spangdahlem Air Base, Germany, starts down the runway for take off from Royal Air Force (RAF) Lakenheath, United kingdom. Perso - DPLA - 1f41a3994742a3deba218a9eb84f471f.jpeg|מטוס תקיפה סילוני A-10 ת'נדרבולט II
קובץ:C-5M Super Galaxy at the Liberty Wing (8084516).jpg|מטוס תובלה לוקהיד C-5 גלקסי
קובץ:493rd Fighter Squadron Conducts Surge Operations at RAF Lakenheath (6572033).jpg|מטוס חמקן לוקהיד מרטין F-35 לייטנינג II
קובץ:EGUL - Boeing KC-135R Stratotanker - United States Air Force - 58-0100 D (46531552925).jpg|מטוס תדלוק בואינג KC-135 סטרטוטנקר
קובץ:EGUL - The Eagles Nest (43746669961).jpg|הבסיס
קובץ:Ground support keeps jets flying at Anatolian Eagle 15 150610-F-XJ860-118.jpg|מטוס מקדונל דאגלס F-15 איגל בבסיס


## קישורים חיצוניים

## הערות שוליים

לייקנהית'
לייקנהית'
קטגוריה:יחסי ארצות הברית – הממלכה המאוחדת
לייקנהית'
קטגוריה:פיקוד אירופה של ארצות הברית
קטגוריה:פיקוד אפריקה של ארצות הברית
קטגוריה:סאפוק